MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Direcția Economică

Nr. 54996/20.09.2023

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, și Directorul executiv al Direcției economice formulează următorul :

**RAPORT DE SPECIALITATE**

 **la proiectul de hotărâre pentru modificarea HCL 302 din 29.11.2018**

 Prin Hotărârea Consiliului Local al Muncipiului Satu Mare nr. 302/29.11.2018 s-a aprobat vânzarea către Altfater Nicoleta Cristina a locuinței situată în municipiul Satu Mare, b-dul Cloșca nr. 72-74, bl. B, et. 1, ap.12, la preţul de vânzare de 175 814 lei, conform raportului de evaluare întocmit de SC JUST EVAL INVEST SRL.

 Prin Sentința civilă nr. 338/CA/21.07.2022 pronunțată de Tribunalul Satu Mare în dosarul nr. 1927/83/2019, instanța dispune anularea parțială a hotărârii menționată la alineatul precedent, în ce privește art. 1 și art. 3 din aceasta. Totodată în cuprinsul sentinței anterior menționată, raportat la prețul de vânzare al locuinței, instanța are în vedere Raportul de expertiză tehnică judiciară întocmit de expert tehnic Acs Gabor care a stabilit faptul că valoarea de piață la data de 16.07.2012, data începerii procedurii de vânzare, este de 102 500 lei respectiv 99 808 lei prin abordarea prin venit. Mai mult, expertul asistent ing. Dragan Mircea Petru a stabilit o valoare reală prin metoda comparației de 61 500 lei.

 Conform dispozițiilor Sentinței civile nr. 451/CA pronunțată de Tribunalul Satu Mare la data de 10.11.2022, instanța lasă la aprecierea Consiliului Local al municipiului Satu Mare stabilirea prețului dintre valorile de referință stabilite de către experții judiciari în cauză.

 Având în vedere aspectele prezentate mai sus și raportat la prevederile art.1 din Legea nr.244/2011 pentru modificarea art.16 din Legea nr.85/1992 repectiv *,,Valoarea de vânzare a locuinței se calculează raportat la prețul pieței de către un expert autorizat, în condițiile legii ,, valoarea* de vânzare a locuinței se impune a fi calculată prin abordarea prin piață, respectiv suma de 102 500 lei.

Față de cele expuse mai sus, raportat la prevederile art. 129 alin. (2) lit. c) coroborat cu alin. (6) lit. b) din O.U.G. nr. 57/20019 privind Codul administrativ, cu modificările și completările ulterioare potrivit cărora consiliul local are atribuții în administrarea domeniului privat al Municipiului și hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

 **Șef serviciu, Director executiv,**

 **Faur Mihaela Lucia Ursu**

Faur Mihaela/2ex